| फरवरी 19 , 2018 , 13:18 IST
बीजेपी ने आगामी उपचुनाव के लिए अपने तीन लोकसभा उम्मीदवारों के नाम की घोषणा कर दी है। भारतीय जनता पार्टी की ओर से उत्तर प्रदेश के मुख्यमंत्री आदित्य नाथ योगी के सीट गोरखपुर के लोकसभा सीट से उपेन्द्र शुक्ला को उम्मीदवार बनाया है।
वहीं फूलपुर से कौशलेंद्र सिंह पटेल उम्मीदवार होंगे जबकि बिहार के अररिया लोकसभा सीट पर प्रदीप सिंह को पार्टी ने अपना उम्मीदवार घोषित किया है।
इन तीनों लोकसभा सीटों पर 11 मार्च को उपचुनाव होना है। मतगणना 14 मार्च को होगी। गोरखपुर लोकसभा की सीट यूपी के सीएम योगी आदित्यनाथ के इस्तीफे के कारण खाली हुई थी जबकि फूलपूर से सांसद केशव प्रसाद मौर्य को राज्य के उपमुख्यमंत्री बनने के कारण यह सीट छोड़नी पड़ी थी।
इसे भी पढ़ें-: Rotomac के मालिक ने किया 800 करोड़ का घोटाला, CBI कर रही है पूछताछ
आरजेडी के मोहम्मद तसलीमुद्दीन के निधन के कारण अररिया की सीट खाली हुई है। यहां से जेडीयू छोड़ आरजेडी में शामिल हुए दिवंगत तस्लीमुद्दीन के बेटे सरफराज आलम चुनाव लड़ रहे हैं।
बीजेपी ने साथ ही बिहार के भभुआ विधानसभा सीट पर भी प्रत्याशी का ऐलान कर दिया है। पार्टी ने यहां से रिंकी पांडेय को चुनाव लड़ाने की घोषणा की है।
टैग्स: Uttar pradesh|UP CM Yogi adityanath|Up & bihar lok sabha by-polls|Bjp candidates announces|Gorakhpur loksabha